Die Oos-Vrystaat is so mooi en daar is baie om te doen en sien. Leon en Adri se plaas is goed geleë en bied so baie - die natuur, rus, stap, geskiedenis. Mens kan 'n piekniek geniet in die berg met 'n mandjie vol heerlikhede wat hulle vir jou gereedmaak. Die verblyf is uitstekend en daar is verskillende opsies. Hulle kon ons ook so baie inligting gee oor wat om te doen en besigtig in die omgewing. Die plaas is naby die pragtige en interessante dorpie Fouriesburg.